༄༅། །སྨོན་ལམ་པད་དཀར་ཕྲེང་བ་བཞུགས་སོ། །
དཀོན་མཆོག་རིན་ཆེན་གསུམ་དངོས་གདོད་མའི་མགོན། །ཀུན་ཏུ་བཟང་དང་རྣམ་
དབྱེར་མ་མཆིས་པ། །མཚོ་སྐྱེས་རྡོ་རྗེ་ཡེ་ཤེས་སྒྱུ་མའི་གར། །ཁྱབ་བདག་དྲིན་ཆེན་བླ་
མར་སྙིང་ནས་འདུད། །བདག་ནི་དེངས་ནས་ཚེ་རབས་ཇི་སྙེད་པར། །དལ་འབྱོར་འཁོར་
ལོ་བཞི་ལྡན་རྟེན་བཟང་ཐོབ། །དྲི་མེད་རྒྱལ་བའི་བསྟན་པ་རིན་ཆེན་མཇལ། །ཡང་དག་
ཐོས་བསམ་སྒོམ་པས་རྒྱུད་སྨིན་ཤོག །རྣམ་དག་ཁྲིམས་གཙང་ངེས་འབྱུང་བག་ཡོད་བརྟན། །
བདེན་གཉིས་བྱང་ཆུབ་སེམས་ཀྱི་རང་རྒྱུད་དུལ། །ཡང་དག་དགེ་བའི་བཤེས་ཀྱིས་རྗེས་
སུ་བཟུང༌། །མོས་གུས་ལྟེམ་ཀྱང་མེད་པས་བསྙེན་ནུས་ཤོག །ཚེ་འདིའི་མཐུན་འཇུག་
ལོག་འཚོ་ལ་བརྟེན་དང་། །ཁེ་གྲགས་ལ་འདོད་རྙེད་བདེ་སྙན་བསྟོད་དག །འོངས་དུ་རེ་
དངམི་འོང་དོགས་པ་ཡི། །དམ་པའི་ཆོས་འགལ་ཆོས་བརྒྱད་སྤོངས་ནུས་ཤོག །དམ་པར་
མི་གུས་ཡོན་ཏན་མི་འགོ་ཞིང༌། །ཀླན་རྨོངས་མི་སྡུག་བྲན་གྱུར་ཀུན་གྱིས་བརྙས། །ངན་
འགྲོར་ཁྲིད་བྱེད་ང་རྒྱལ་ཁེངས་སེམས་མེད། །ཀུན་ལ་གུས་ཤིང་དམན་ས་འཛིན་ནུས་
ཤོག །དལ་རྟེན་ཆུད་གསོན་འཁོར་བའི་གཏིང་རྡོའི་རྒྱུ། །དགྲ་གཉེན་སྡང་སྲེད་དེ་ལ་ཕན་
གནོད་བརྩོན། །མཁོ་དགུ་སྒྲུབས་པས་འབྱོར་ཀྱང་ངོམ་མེད་པ། །རབ་སྤང་ཆོག་ཤེས་
འབྱོར་པས་འཚོ་བར་ཤོག །ལས་ངན་འགོ་བའི་སྡིག་གྲོགས་དང་མི་འཕྲད། །ལྟོ་གོས་དོན་
གཉེར་མི་ཚེ་འདའ་སྤངས་ནས། །སྲས་བཅས་རྒྱལ་བས་རབ་བསྔགས་དབེན་པའི་རིར། །
རྩེ་གཅིག་བྱང་ཆུབ་སྒྲུབ་ལ་གཞོལ་ནུས་ཤོག །ཞེན་མེད་བཏང་བས་ལེགས་ཚོགས་གང་
483

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽
བསགས་དང༌། །སྦྱིན་དང་ཚུལ་ཁྲིམས་སྒོམ་པ་ལས་བྱུང་བའི། །དགེ་ཚོགས་ཕ་མ་འབྲེལ་
བཅས་འགྲོར་སྨིན་ནས། །ཀུན་ཀྱང་སྒྲིབ་དག་རྣམ་མཁྱེན་ཐོབ་པར་ཤོག །སྐྱེ་ཀུན་སྒོ་གསུམ་
བྱ་བ་གང་དང་གང༌། །ནམ་ཡང་གཞན་ལ་གནོད་པའི་རྒྱུར་མི་འགྱུར། །རང་དང་གཞན་
ལ་ཕན་པའི་རྒྱུ་འབའ་ཞིག །འགྱུར་བར་སྐྱབས་གནས་རྒྱ་མཚོས་བྱིན་གྱིས་རློབས། །ལས་
དང་ཉོན་མོངས་བདུད་ལས་ཀྱིས་བསྐྱེད་པའི། །དཀར་མིན་འབྲས་བུ་མྱོང་འགྱུར་ཀུན་བྱང་
ནས། །ཕྱིན་ཆད་ནམ་ཡང་རྒྱུད་ལ་མི་གོས་པར། །བླ་མ་སྲས་བཅས་རྒྱལ་བས་བྱིན་གྱི་
རློབས། །སྐྱེ་ཀུན་སྟོང་དང་སྙིང་རྗེ་བྱང་ཆུབ་སེམས། །མི་བརྗེད་བཟོད་དཀའི་སྡུག་བསྔལ་
གྱིས་གཟིར་འགྲོར། །ཕ་མར་ཤེས་པས་བདག་གཞན་མཉམ་དང་བརྗེ། །བདག་བས་གཞན་
གཅེས་བློ་མཆོག་འབྱོངས་བར་ཤོག །མདོར་ན་བདག་གི་སྒོ་གསུམ་བྱ་བ་ཀུན། །བླ་མེད་
བྱང་ཆུབ་མཆོག་གི་རྒྱུར་སྨིན་ནས། །དམ་པའི་ཆོས་འགལ་ཕྲ་མོ་མི་འབྱུང་བར། །སྲས་
བཅས་རྒྱལ་ཀུན་དགྱེས་པ་བསྐྱེད་ནུས་ཤོག །སྐྱེ་ཀུན་འགྲོ་མང་རྣམ་མཁྱེན་ཐོབ་པའི་རྒྱུར། །
ལུས་དང་ལོངས་སྤྱོད་དགེ་བའི་དངོས་ཇི་སྙེད། །ཆགས་དང་ཞེན་མེད་འཁོར་གསུམ་མི་
དམིགས་པར། །སྦྱིན་པ་གཏོང་ལ་གོམ་པའི་བློ་ཐོབ་ཤོག །ངན་འགྲོའི་སྒོ་འགེགས་ཐར་
པའི་ལམ་གྱི་གཞི། །སོ་སྐྱེ་ཉན་རང་རྒྱལ་བ་སྲས་བཅས་ཀྱི། །དགེ་ཚོགས་མི་ཟད་འཕེལ་
བའི་སྒོ་གཅིག་པུ། །ཚུལ་ཁྲིམས་ཞེན་མེད་རྣམ་དག་སྲུང་ནུས་ཤོག །རྒྱལ་སྲས་ལ་ཁྲོས་སྦྱིན་
སོགས་དགེ་བ་འཇིག །གཟུགས་ངན་བློ་རྨོངས་ངན་འགྲོར་འཕན་བྱེད་ལ། །བཟོད་པས་
སྡིག་འཇོམས་བཞིན་བཟང་རྣམ་དཔྱོད་འཕེལ། །ཆོས་ཀུན་གཟུགས་བརྙེན་ལྟར་མཐོང་
བཟོད་ཐོབ་ཤོག །ཡོན་ཏན་ཐམས་ཅད་བརྩོན་འགྲུས་རྗེས་འགྲོ་བས། །བསོད་ནམས་
བློ་གྲོས་ཚོགས་ཆེན་གཉིས་ཀྱི་རྒྱུ། །སྤྲོ་བའི་སེམས་ཀྱིས་འཁོར་གསུམ་ཡང་དག་པ། །
དགེ་ཚོགས་ཆུ་བོའི་རྒྱུན་བཞིན་བརྩོན་ནུས་ཤོག །འཇིག་རྟེན་ལས་འདས་ཞི་ལྷག་ཟུང་འཇུག་
པ༑ ༑འཕགས་པའི་བདེན་པའི་རང་བཞིན་ངོ་བོ་སྟེ། །སྒོམ་བྱུང་ཕྲ་ཞིབ་རྟོག་དཔྱོད་ཤིན་ཏུ་
484

སྨོན་ལམ་པད་དཀར་ཕྲེང་བ།
མཁས། །ཟག་མེད་བསམ་གཏན་ཕ་རོལ་ཕྱིན་ཐོབ་ཤོག །ཕར་ཕྱིན་ལྔ་ཡི་འདྲེན་བྱེད་རྒྱལ་
བའི་ལམ། །འཁོར་གསུམ་མི་རྟོག་སྤྲོས་ཀུན་ཉེར་ཞི་བ། །སྟོང་ཉིད་སྙིང་རྗེ་ཟུང་དུ་འཇུག་པ་
ཡི༑ ༑ཟབ་ཡངས་ཤེས་རབ་ཕ་རོལ་ཕྱིན་ཐོབ་ཤོག །ཐབས་མཁས་བྱང་ཆུབ་སྤྱོད་པ་རྒྱ་
མཚོར་སྤྱོད། །སྨོན་ལམ་རྒྱ་མཚོ་ཡོངས་སུ་རྫོགས་བྱེད་ཅིང༌། །བསམ་ཡས་སྟོབས་ཀྱི་ཕ་
རོལ་ཕྱིན་པ་རྫོགས། །ཡེ་ཤེས་རྒྱ་མཚོ་རབ་ཏུ་རྟོགས་པར་ཤོག །དྲན་ཉེ་སྤང་དང་རྐང་
པའི་ཏིང་ངེ་འཛིན། །དབང་པོ་སྟོབས་ལྔ་བྱང་ཆུབ་ཡན་ལག་བདུན། །འཕགས་ལམ་
བརྒྱད་སོགས་བྱང་ཆུབ་ཕྱོགས་ཀྱི་ཆོས། །མི་ཟད་བརྒྱད་ཅུའི་མཛོད་ལ་དབང་འབྱོར་ཤོག
རྒྱལ་མཐོང་བྱིན་རླབས་བསྐལ་གནས་སྔོན་ཕྱིར་འཇུག །ཏིང་འཛིན་འཇུག་ལྡང་འཇིག་རྟེན་
གཡོ་སྣང་ནུས། །འགྲོ་སྨིན་ཞིང་འགྲོ་ཆོས་སྒོ་འབྱེད་ལུས་འཁོར། །རབ་དགའ་བརྒྱ་ནས་
བསམ་ཡས་བར་འགྲུབ་ཤོག །སྐད་ཅིག་གཅིག་ལ་ས་བཅུ་ལམ་ལྔ་ཡི། །སྤངས་དང་
རྟོགས་པའི་ཡོན་ཏན་ཡོངས་སུ་རྫོགས། །མཚན་དཔེ་སྟོབས་བཅུ་མི་འཇིགས་མ་འདྲེས་
སོགས། །བྲལ་མིན་ཡོན་ཏན་རྒྱ་མཚོ་མངོན་བྱེད་ཤོག །ཁྱད་པར་གསང་ཆེན་རྡོ་རྗེ་ཐེག་
པ་ཡི། །དབང་གི་སྨིན་ཅིང་དམ་ཚིག་རྣམ་པར་དག །རིག་འཛིན་བཞི་དང་རྣལ་འབྱོར་ཆེན་
པོ་ལྔ། །འོད་གསལ་སྣང་བཞིའི་ལམ་མཆོག་མཐར་ཕྱིན་ཤོག །བློ་བྲལ་ཁྱབ་གདལ་སེམས་
འཛིན་རྟོག་དཔྱོད་སྤང༌། །མཉམ་རྗེས་རིས་མེད་གུ་ཡང་བློ་བདེའི་ངང༌། །འཁྲུལ་རྟོག་ཕྲ་
རགས་ཀ་དག་དབྱིངས་སུ་ཞིག །ནང་དབྱིང་གཞོན་ནུ་བུམ་སྐུར་གྲོལ་བར་ཤོག །འཇིག་
རྟེན་ཀུན་ཏུ་རྒྱལ་བསྟན་པད་ཚལ་གཉེན། །བསྟན་འཛིན་སྐྱེས་བུའི་ཞབས་བརྟན་མཛད་
འཕྲིན་འཕེལ། །འགྲོ་མང་མི་དགེའི་རྒྱུ་འབྲས་རྒྱུན་ཆད་ནས། །དགེ་བའི་རྒྱུ་དང་འབྲས་
བུར་ལོངས་སྤྱོད་ཤོག །མི་དང་མི་མིན་གདུག་པའི་སེམས་ཅན་གྱི། །རྒྱུད་ལ་རིན་ཆེན་
སེམས་མཆོག་ངང་གིས་འཁྲུངས། །གནོད་པའི་བསམ་སྦྱོར་ཀུན་ལས་རབ་ལྡོག་ནས། །
ཕན་དང་བདེ་བའི་ལས་ལ་བརྩོན་གྱུར་ཅིག །སྡེ་སྣོད་གསུམ་དང་རྡོ་རྗེ་ཐེག་པ་ཡི། །བསྟན་
485

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼ཡ༽
པ་འཛམ་གླིང་ཐ་གྲུ་ཀུན་ཏུ་རྒྱས། །མཐའ་ཡས་འགྲོ་ཀུན་རྒྱལ་བའི་ལམ་ལ་ཞུགས། །
འཕགས་ནོར་བདུན་གྱི་འབྱོར་པས་ཕྱུགས་གྱུར་ཅིག །ཕྱོགས་བཅུའི་དགེ་འདུན་སྡེ་རྣམས་
ཚུལ་ཁྲིམས་གཙང༌། །སྡེ་རིས་ཕྱོགས་འཛིན་མེད་ཅིང་ཕན་ཚུན་ཀུན། །དག་སྣང་སྦྱོངས་ཞིང་
སྤང་དང་ཀློག་པ་འཕེལ། །རྣམ་གྲོལ་ལམ་ལ་བརྩོན་པ་ལྷུར་ལེན་ཤོག །བདག་དགེས་ངན་
སོང་གསུམ་གྱི་གནས་ཀུན་སྟོང༌། །མཐའ་དམག་གཡོ་འཁྲུགས་ནད་ཡམས་མུ་གེ་སོགས། །
དུས་ཀྱི་རྒུད་པ་ཇི་སྙེད་རབ་ཞི་ནས། །བདེ་ལྡན་ཞིང་གི་འབྱོར་པས་མཛེས་གྱུར་ཅིག །ལྷ་
མིན་ཀླ་ཀློའི་མཚོན་ཆའི་འཁྲུལ་འཁོར་སོགས། །འཛམ་གླིང་སེམས་ཅན་རབ་མནར་ཀུན་
ཞི་ནས། །ལྷ་རྣམས་འཕེལ་བས་དུས་སུ་ཆར་རྒྱུན་འབེབས། །ལོ་ལེགས་ཕྱུགས་འཕེལ་སྐྱེ་
དགུ་བདེ་ལེགས་ཤོག །མདོར་ན་རྒྱལ་བ་སྲས་དང་བཅས་པ་ཡིས། །སྨོན་ལམ་རྒྱ་མཚོ་
མཐའ་ཡས་གང་མཛད་པ། །བདག་སོགས་འགྲོ་བའི་རྒྱུད་ལ་ལེགས་སྨོན་ནས། །ཕྱམ་ཅིག་
རྒྱལ་བའི་གོ་འཕང་ཐོབ་པར་ཤོག །དཀོན་མཆོག་རྩ་གསུམ་རྒྱ་མཚོའི་ཐུགས་རྗེ་དང༌། །
ཆོས་ཉིད་གདོད་ནས་རྣམ་དག་བདེན་སྟོབས་ཀྱིས། །ལྷག་བསམ་གཡོ་མེད་སྨོན་འབྲས་
རྒྱལ་རྣམས་ཀྱིས། །ཞལ་བཞེད་ཇི་བཞིན་འགྲུབ་པའི་བཀྲ་ཤིས་ཤོག །
ཞེས་པའང་བན་སྤྲང་ཐུབ་བསྟན་བཤད་སྒྲུབ་རྒྱ་མཚོ་ཞེས་པས་རྩེ་གཅིག་ཡིད་ཀྱི་
གདུང་ཤུགས་དྲག་པོས་སྨོན་པ་ཇི་བཞིན་འགྲུབ་པར་བླ་མའི་ཐུགས་རྗེས་བྱིན་གྱིས་རླབས་
དུ་གསོལ། །དགེའོ། །སརྦ་མངྒ་ལཾ།། །།
486